SL Uradni list Evropske unije C 320/17

Objava vloge na podlagi člena 6(2) Uredbe (ES) št. 510/2006 o zaščiti geografskih označb in označb porekla za kmetijske proizvode in živila

(2006/C 320/09)

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006. Izjavo o ugovoru mora Komisija prejeti v šestih mesecih po dnevu te objave.

POVZETEK

UREDBA SVETA (ES) št. 510/2006

Vloga za registracijo po členu 5 in členu 17(2)

„CAFÉ DE COLOMBIA“

ES št.: CO/PGI/0467/8.6.2005

ZOP ( ) ZGO ( X )

Ta povzetek je zgolj informativne narave. Vsi zainteresirani se lahko s celotno specifikacijo seznanijo pri nacionalnih organih, navedenih v oddelku 1, ali pri Evropski Komisiji (1).

1. Pristojna služba v tretji državi:

Naziv: Superintendencia de Industria y Comercio de la República de Colombia Naslov: Carrera 13 no 27-00, Bogotá, Colombia Telefon: (57-1) 382 08 40 Telefaks: (57-1) 382 26 95 E-naslov: info@sic.gov.co

2. Vlagatelj:

Naziv: Federación Nacional de Cafeteros de Colombia Naslov: Calle 73 no 8-13, Bogotá, Colombia Telefon: (57-1) 313 66 00 Telefaks: (57-1) 217 21 90 E-naslov: propiedad.intelectual@cafedecolombia.com Sestava: Proizvajalci/predelovalci ( X ) Druge kategorije ( )

3. Vrsta proizvoda:

Skupina 1.8 (drugi proizvodi, navedeni v Prilogi I k Pogodbi): kava (Poglavje 9 Priloge I k Pogodbi).

4. Specifikacija (povzetek zahtev iz člena 4(2))

4.1. Ime: „Café de Colombia“.

4.2. Opis: „Café de Colombia“ je kava, ki raste na kolumbijskem območju gojenja kave opisanem v specifikacijah, in ki ustreza izvoznim standardom Nacionalnega odbora proizvajalcev kave (Comité Nacional de Cafeteros) in ki ima, ko je predelana, naslednje značilnosti: blag okus, prosojnost, srednjo/visoko kislost in polnost ter polno in izrazito aromo.

Na kolumbijskem območju gojenja kave se goji le kava vrste arabica. Glavne sorte kave vrste arabica, ki jih gojijo v Kolumbiji, so znane kot Caturra, Típica, Borbón, Maragogipe, Tabi, Colón, San Bernardo in „Colombia“, zdaj znana kot Castillo. Zelena in predelana „Café de Colombia“ lahko vsebuje eno ali več teh sort. Zgoraj navedene lastnosti ima le kava, predstavljena potrošniku, ki vsebuje 100 % kave „Café de Colombia“, ne glede na njeno stanje (zelena ali pražena).

4.3. Geografsko območje: Območje leži v Republiki Kolumbiji na 400 do 2 500 metrih nadmorske višine od 1° do 11°15' severne zemljepisne širine ter od 72° do 78° zahodne zemljepisne dolžine.

Vsekakor je treba poudariti, da geografsko območje ne obsega celotnega ozemlja Republike Kolumbija.

4.4. Dokazilo o poreklu: Stopnje sledljivosti proizvoda so naslednje:

Nadzor proizvajalcev. Izvaja se ga z uporabo podatkovne baze Sistema de Información Cafetero (SICA). Nadzira se vsak nasad na kolumbijskem območju gojenja kave in njegovih delih. Ta sistem za zbiranje podatkov je del podatkovne baze Uprave nasadov.

Nadzor neoluščene kave in luščenja. Izvaja se na podlagi pravnih dokumentov, kot so „guías de tránsito“ in pregleda nakupov v skladiščih ali obratov za luščenje, ki morajo upoštevati zahteve za registracijo in delovanje.

Nadzor zelene kave. Po obdelavi v obratih za luščenje, ki so uradno registrirani v skladu s Sklepom Nacionalnega odbora pridelovalcev kave št. 1 iz leta 2002. „Guías de tránsito“, določeni s Kolumbijskim odlokom 2685 iz leta 1999, so pravni dokument, ki mora vedno spremljati vsako serijo kave za izvoz.

Nadzor izvoza. Izvoznike na podlagi dokumenta „Guías de tránsito“ nadzorujejo tako carinski organi kot tudi organizacija ALMACAFÉ, ki jo je Nacionalni odbor pridelovalcev kave zadolžil za izvajanje teh pregledov. V uporabi je tudi register izvoznikov, ki ga ureja Sklep Ministrstva za zunanjo trgovino št. 355 iz leta 2002, ki vključuje izvoznike, ki izpolnjujejo pogoje iz Resolucije 3 iz leta 2002 Nacionalnega odbora pridelovalcev kave. Poleg tega ALMACAFÉ izvaja končne preglede v pristanišču, s čimer zagotovi, da „Café de Colombia“ ustreza merilom kakovosti.

Nadzor pražene kave. Pražarne kave v Kolumbiji za sledljivost kave „Café de Colombia“ uporabljajo Sklep Nacionalnega odbora pridelovalcev kave št. 1 iz leta 2002. Izven Kolumbije se praženo kavo sledi s pomočjo dogovorov o najboljši praksi, ki so jih podpisale tuje pražarne, in različnih mehanizmov nadzora, kot je preverjanje kakovosti, ki ga izvajajo družbe za preverjanje in vzorčenje.

4.5. Metoda pridobivanja: Stopnje obdelave proizvoda so: obiranje, pranje in luščenje:

Obiranje: plodove kave se obere 210 do 224 dni po cvetenju, ko še zorijo, so zreli ali prezreli. Obira se jih selektivno (vsako zrno posebej) in izključno ročno.

Pranje: postopek pranja neoluščene kave z vodo (mokri postopek) poteka v naslednjih stopnjah: (1) odstranitev mesnatega dela; (2) čiščenje; (3) odstranitev sluzi (fermentacija); (4) umivanje in (5) sušenje.

Luščenje: ločitev endokarpa od suhe neoluščene kave v strojih za luščenje, s čimer se pridobi zeleno kavo, ki se jo strojno prebere glede na velikost, barvo in težo.

Praženje: ni nujno opravljeno na geografskem območju. Izvaja se ga z močnim segrevanjem zelenih zrn, ki imajo značilnosti, prepoznavne za kolumbijsko območje gojenja kave, ter se ga opravi pred pripravo kavnega napitka. Ta postopek aktivira organoleptične lastnosti (blag okus, prosojnost, srednjo/visoko kislost in polnost ter polno in izrazito aromo), ki so značilne za zeleno kavo „Café de Colombia“ iz kolumbijskega območja gojenja kave.

4.6. Povezava: Povezava je ustvarjena na podlagi naslednjih dejavnikov:

Geografski dejavnik. Specifična zemljepisna lega kolumbijskega območja gojenja kave, podnebne značilnosti ter značilna fizični relief in prst dajejo kavi „Café de Colombia“ specifične fizične in organoleptične lastnosti.

Agroklimatski dejavnik. Kolumbijsko območje gojenja kave leži v intertropski konvergenčni coni, ki omogoča dve možnosti ali sezoni obiranja letno in za katero so zaradi vzajemnega delovanja orografije značilne obilne padavine. Na te padavine na kolumbijskem območju gojenja kave vpliva tudi krajevno kroženje zraka med dolinami in gorami. Dvojni prehod intertropske konvergenčne cone na območju gojenja kave v kombinaciji z raznoliko topografijo zagotavlja temu območju čez vse leto zadovoljivo količino in porazdelitev padavin, zaradi česar je vode dovolj za zaključitev celotnega proizvodnega cikla pridelka in se kavo lahko obira čez vse leto. Iz zgornjih agroklimatskih razlogov je kolumbijsko območje gojenja kave znano kot območje, ki ponuja „svežo kavo čez vse leto“ .

Topografski dejavnik. Kolumbijsko območje gojenja kave leži na pobočjih kolumbijskega dela Andskega gorovja v pokrajinah Sierra Nevada de Santa Marta in Serranía de la Macarena. Učinki podnebja (predvsem padavin in temperatur) ter topografija so glavni vzrok za nastanek specifične mineraloške sestave starševskega materiala in fizikalno-kemijske lastnosti prsti. Tako nastanejo prsti z veliko vsebnostjo hranilnih snovi: z nizko stopnjo kislosti in odlično sposobnostjo zadrževanja vlage.

Obiranje: ker je vsako leto več kot ena obiralna sezona, so lahko v istem nasadu kave tako zelena kot že zrela zrna. Posledica je ena poglavitnih značilnosti kave „Café de Colombia“, tj. ročno selektivno obiranje kavnih zrn, vsako zrno posebej.

Ostali dejavniki: zgodovinski, tradicionalni, kulturni in družbeni ter ugled, ki ga ima kava „Café de Colombia“.

To pomeni, da je „Café de Colombia“ priznana kot kakovostna kava, katere zelena zrna imajo svežo aromo in povprečno vlažnost med 10 in 12 %. Te značilnosti zaradi izvoza ureja Resolucija 5 iz leta 2002 Nacionalnega odbora pridelovalcev kave o praženi kavi.

Skratka, za kolumbijsko območje gojenja kave je značilna proizvodnja kavnih zrn, ki omogočajo pripravo prosojnega napitka s srednjo/visoko kislostjo in polnostjo ter s polno in izrazito aromo. Te lastnosti in kakovost se doseže z uporabo kave vrste arabica, ki je bila pridelana z natančnim upoštevanjem postopkov pridelave. Kakovost kolumbijske kave je odvisna tudi od naslednjih dejavnikov: od mokrega postopka obdelave kave, kot je opisan zgoraj, selektivnega obiranja, ki je opravljeno izključno ročno, gojenja, ki ga opravljajo priznani in izkušeni gojitelji kave, in od postopka natančne selekcije ter klasifikacije. Vse lastnosti kave „Café de Colombia“ so rezultat posebnih značilnosti Republike Kolumbije v smislu kakovosti prsti, značilnega podnebja, predvsem v gorskih predelih tropskih delov, nadmorske višine kolumbijskega območja gojenja kave, podobnosti setvenih in obiralnih postopkov ter zahtev, ki jih mora izpolnjevati za prodajo na mednarodnem trgu. Ugled, sloves in odličnost kave, ki jih pozna ves svet, so rezultat vseh teh dejavnikov, ki so značilni izključno za kolumbijsko območje gojenja kave in kavo „Café de Colombia“.

Sloves in ugled kave „Café de Colombia“ si zasluži posebno omembo. Številna priznanja uporabnikov, podprta s statističnimi podatki, kažejo na velik sloves in odličen ugled, ki ga je pridobila kava „Café de Colombia“, kar kaže na prizadevanja kolumbijskih pridelovalcev kave in njihovega proizvoda. Zato so specifikacijam priloženi dokazi o oglaševalskih akcijah za kavo „Café de Colombia“, ki so se začele v 60-ih letih prejšnjega stoletja. Posledično se je kava „Café de Colombia“ pogosto pojavljala v časopisnih člankih, ki so o njej pisali kot o kavi visoke kakovosti in ugleda. Poleg tega Nacionalno združenje kolumbijskih proizvajalcev kave vlaga veliko truda v tožbe pred sodiščem in upravnimi organi zoper številne poskuse drugih, da bi si prilastili in zlorabili dobro ime „Café de Colombia“.

4.7. Nadzorni organ:

Naziv: ALMACAFÉ Naslov: Calle 73 no 8-13 Piso 2B. Bogotá, Colombia Telefon: (57-1) 313 66 00 Telefaks: (57-1) 212 85 40 E-naslov: informacion.calidades@almacafe.com.co

ALMACAFÉ izpolnjuje tehnične specifikacije in zahteve standarda ISO 65.

4.8. Označevanje: Označbe imajo naslednje značilnosti: Označba:„I.G.P. CAFÉ DE COLOMBIA“.

4.9. Nacionalne zahteve: Kolumbijska nacionalna zakonodaja. Sklep Andske skupnosti št. 486.

Registracija v Uradnem listu Kolumbije: Sklep Nadzornega organa za industrijo in trgovino št. 4819 z dne 4. marca 2005.

(1) Evropska Komisija, Generalni direktorat za kmetijstvo in razvoj podeželja, Enota za kakovost kmetijskih proizvodov, B-1049 Bruselj.